
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 987 

30 Δεκεμβρίου 1994 



ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 19163 

Έγκριση Οργανισμού Εσωτερικής Υπηρεσίας της Διακοι- 
νοτικής Επιχείρησης Ύδρευσης - Αποχέτευσης Ακρω¬ 
τηρίου Ν. Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1 ■ Το Π.Δ. 355/16.8.1993 περί συστάσεως Διακοινοτι- 
κής Επιχείρησης Ύδρευσης - Αποχέτευσης Ακρωτηρίου 
(ΦΕΚ 153/13.9.1993 τ.Α’). 

2. Τις διατάξεις του άρθρου 7 του Ν. 1069/80 «περί κι¬ 
νήτρων δια την ίδρυσιν επιχειρήσεως υδρεύσεως και απο- 
χετεύσεως», όπως τροποποιήθηκε μεταγενέστερα. 

3. Τις διατάξεις του Π. Δ/τος 250/89 «Μεταβίβαση αρ¬ 
μοδιοτήτων του Υπουργού Εσωτερικών στους Νομάρχες 
(ΦΕΚ 118/89τ.Α’). 

4. Τις 3/94,1/94, 2/94,1/94 και 3/94 νόμιμες αποφά¬ 
σεις των Κοινοτικών συμβουλίων Κουνουπιδιανών, Χορ- 
δακίου, Αρωνίου, Στερνών και Μουζουρό αντίστοιχα, με 
τις οποίες παρέχεται η γνώμη τους για την ψήφιση του 
Ο ΕΥ της Διακοινοτ. Επιχείρησης Ύδρευσης - Αποχέτευ¬ 
σης Ακρωτηρίου, αποφασίζουμε: 

Εγκρίνουμε την 41/1994 απόφαση του Διοικητικού 
Συμβουλίου της Διακοινοτικής Επιχείρησης Ύδρευσης - 
Αποχέτευσης Ακρωτηρίου, με την οποία καταρτίσθηκε ο 
Οργανισμός εσωτερικής υπηρεσίας ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΙΑΚΟΙΝΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ 
ΑΠΟΧΕΤΕΥΣΗΣ ΑΚΡΩΤΗΡΙΟΥ 
(Δ.Ε.Υ.Α.Α.) 

ΚΕΦΑΛΑΙΟ Α' 

Γενικές Διατάξεις 

Αρθρο 1 

Αντικείμενο του Ο.Ε.Υ. 

Ο Οργανισμός Εσωτερικής Υπηρεσίας (Ο.Ε.Υ.) της 
ΔΕΥΑΑ καθορίζει: 

-Την οργάνωση την σύνθεση και την αρμοδιότητα των 
Υπηρεσιών της Επιχείρησης. 

-Την διοικητική ιεραρχία, τον αριθμό των θέσεων και τις 


δραστηριότητες του προσωπικού ανάλογα με τις ανάγκες 
της επιχείρησης. 

- Τα μισθολογικά κλιμάκια, κατανομή των θέσεων σε ομά¬ 
δες ειδικοτήτων και ανάλογα με τις ανάγκες την βαθμίδα 
εκπαίδευσης. 

- Τον τρόπο πρόσληψης και απόλυσης και το αρμόδιο γι’ 
αυτό όργανο. 

-Τις αποδοχές γενικά, τα δικαιώματα, τις υποχρεώσεις 
του προσωπικού και πειθαρχικές παραβάσεις και κυρώ¬ 
σεις. 

Άρθρο 2 

Προσωπικό της ΔΕΥΑΑ 

1. Η πρόσληψη προσωπικού από την επιχείρηση γίνεται: 
α) Για πλήρωση θέσεων που προβλέπει ο Ο.Ε.Υ. και 

β) Γ ια κάλυψη παροδικών αναγκών. 

2. Κάθε εργαζόμενος στη ΔΕΥΑΑ, με εξαίρεση το προ¬ 
σωπικό που αναφέρεται στην επόμενη παράγραφο αυτού 
του άρθρου, συνδέεται με την επιχείρηση με σχέση εργα¬ 
σίας ιδιωτικού δικαίου και θεωρείται ότι με την πρόσληψή 
του, αποδέχεται τον Ο.Ε.Υ. της ΔΕΥΑΑ, σαν εργασιακή 
σύμβαση. 

3. Το προσωπικό που εμπίπτει στο άρθρο 32 του Ο.Ε.Υ. 
θεωρείται ότι, με την μετάταξή του αποδέχεται τον Ο.Ε.Υ. 
της ΔΕΥΑΑ και διέπεται απ’ αυτόν σε συνδιασμό με τις ει¬ 
δικές διατάξεις περί ΟΤΑ οι οποίες το αφορούν. 

ΚΕΦΑΛΑΙΟ Β’ 

ΟΡΓΑΝΩΣΗ - ΣΥΝΘΕΣΗ - ΑΡΜΟΔΙΟΤΗΤΕΣ ΥΠΗΡΕ¬ 
ΣΙΩΝ 

Άρθρο 3 

Βασική διάρθρωση υπηρεσιών 

Οι υπηρεσίες της επιχείρησης διαρθρώνονται ως εξής: 
α) Διεύθυνση Υπηρεσιών, 
β) Διοικητική - Οικονομική Υπηρεσία, 
γ) Τεχνική Υπηρεσία. 

Η διάρθρωση των υπηρεσιών της Δ.Ε.Υ.Α.Α. όπως ανα- 
φέρεται στο παρόν άρθρο και αναλύεται στα επόμενα άρ¬ 
θρα (4), (5) και (6) είναι σχεδιασμένη στο οργανόγραμμα 
των υπηρεσιών της Δ.Ε.Υ.Α.Α. στο παράρτημα (Α) της σε¬ 
λίδας (4) του παρόντος. 

Άρθρο 4 

Διάρθρωση - Σύνθεση Διεύθυνσης Υπηρεσιών. 

Α. Διάρθρωση 

Η Διεύθυνση Υπηρεσιών της Δ.Ε.Υ.Α.Α. περιλαμβάνει: 

1. Το γραφείο του Διευθυντή. 

Β. Σύνθεση 

Ένας πολιτικός μηχανικός ή Οικονομολόγος (Α.Τ.). 
Άρθρο 5 

Διάρθρωση - Σύνθεση Οικονομικής - Διοικητικής Υπηρε¬ 
σίας 

Α. Διάρθρωση 

Η Διοικητική - Οικονομική Υπηρεσία περιλαμβάνει: 

1. Γραφείο Προϊσταμένου. 

2. Τμήμα Οικονομικής υπηρεσίας - διοίκησης. 

3. Τμήμα Διοίκησης Μηχανογράφησης. 

Β. Σύνθεση 

1. Γραφείο προϊσταμένου διοικητικής - οικονομικής 
υπηρεσίας. 

Τις αρμοδιότητες και υποχρεώσεις του προϊσταμένου 
έχει ο οικονομολόγος (Α.Τ.) του τμήματος οικονομικής 
Υπηρεσίας. 

2. Τμήμα Οικονομικής Υπηρεσίας - Διοίκησης. 

Τις αρμοδιότητες του προϊσταμένου έχει ο οικονομολό¬ 
γος (Α.Τ.) του τμήματος. 

1. Ένας οικονομολόγος (Α.Τ.). 

2. Ένας Ταμίας - βοηθός λογιστή (Α.Ρ.). 

3. Δύο Σημειωτές (Μ.Ε.). 

3. Τμήμα Διοίκησης Μηχανογράφησης. 

Τις αρμοδιότητες του προϊσταμένου έχει ο υπεύθυνος 
μηχανογράφησης (Α.Ρ. - Μ.Ε.2) του τμήματος 

1. Ένας υπεύθυνος μηχανογράφησης (Α.Ρ. - Μ.Ε.2.). 

2. Ένας χειριστής Η/Υ (Μ. Ε.). 

Άρθρο 6 

Διάρθρωση Σύνθεση Τεχνικής Υπηρεσίας. 

Α. Διάρθρωση. 

1. Γ ραφείο Προϊσταμένου τεχνικής υπηρεσίας. 

2, Τμήμα ύδρευσης - αποχέτευσης. 

Β. Σύνθεση. 

1 Γραφείο προϊσταμένου τεχνικής Υπηρεσίας. 

Τις αρμοδιότητες και υποχρεώσεις του προϊσταμένου 
έχει ο Πολιτικός Μηχανικός (Α.Τ.) του τμήματος Ύδρευ¬ 
σης Αποχέτευσης. 

2. Τμήμα ύδρευσης αποχέτευσης. 

Τις αρμοδιότητες του προϊσταμένου έχει ο Πολιτικός 
Μηχανικός (Α.Τ.) του τμήματος. 

1. Ένας Πολιτικός Μηχανικός (Α.Τ.). 

2. Ένας Εργοδηγός Δομικών Έργων (Μ.Ε.2 - Μ.Ε.3). 

3. Ένας Τεχνίτης Υδραυλικός (Μ.Ε.) 

4. Δύο Εργάτες Υδραυλικοί (Μ.Ε.) 

5. Ενας Χειριστής ανυψωτικών μηχαν. - Οδηγός (Μ.Ε.). 

Άρθρο 7 

Αρμοδιότητες Τεχνικής Υπηρεσίας. 

1 Η μελέτη, εγκατάσταση, λειτουργία και συντήρηση 
έργων ύδρευσης και αποχέτευσης. 


2. Η προμήθεια, λειτουργία και συντήρηση εξοπλισμού 
της επιχείρησης. 

3. Η προμήθεια τοποθέτηση, επισκευή και έλεγχος 
υδρομετρητών. 

4. Η λειτουργία και συντήρηση εγκαταστάσεων επεξερ¬ 
γασίας νερού, λυμάτων και αποβλήτων εν γένει. 

α) Η ρύθμιση της επεξεργασίας του πόσιμου νερού και 
των ακαθάρτων νερών. 

β) Ο ποιοτικός έλεγχος του πόσιμου νερού και των λυ¬ 
μάτων. 

Αρθρο 9 

Μισθολογική κατάταξη - εξέλιξη προσωπικού. 

1. Το προσωπικό της ΔΕΥΑΑ κατατάσσεται και εξελίσ¬ 
σεται σε μισθολογικά κλιμάκια όπως αυτά ορίζονται στο 
άρθρο 2 της Ε.Σ.Σ.Ε. της Δ.Ε.Υ.Α. Χανιών της 28.3.1994 
με αναδρομική ισχύ από 1.1.94 καθώς και, των μελλοντι¬ 
κών τροποποιήσεων και συμπληρώσεων αυτής. 

2. Σε κάθε μισθολογικά κλιμάκιο αντιστοιχεί ίδιος βασι¬ 
κός μισθός ανεξάρτητα από την ειδικότητα, την κατηγο¬ 
ρία, τον κλάδο, τη θέση, την ιδιότητα (υπαλλήλου ή εργα- 
τοτεχνίτου) και το βαθμό του εργαζομένου. 

3. Κάθε εργαζόμενος οτην ΔΕΥΑΑ ανάλογα με τα ειδικά 
τυπικά του προσόντα κατατάσσεται στο προβλεπόμενο μι- 
σθολογικό κλιμάκιο και παίρνει τις αντίστοιχες αποδοχές. 

4. Το παρόν άρθρο παύει με την υπογραφή της Συλλογι¬ 
κής Σύμβασης Εργασίας μεταξύ του συλλόγου των εργα¬ 
ζομένων στη Δ.Ε.Υ.Α.Α. και Δ.Σ. της Επιχείρησης. 

Η μισθολογική κατάσταση - εξέλιξη του προσωπικού και 
οι αποδοχές του θα καθορίζονται έκτοτε από την Συλλο¬ 
γική Σύμβαση που θα υπογράφει. 

Αρθρο 10 
Αποδοχές 

1. Για τον καθορισμό των αποδοχών του προσωπικού 
της Δ.Ε.Υ.Α.Α. εφαρμόζεται η Ε.Σ.Σ.Ε. της Δ.Ε.Υ.Α, Χα¬ 
νιών της 28.3.1994 με αναδρομική ισχύ από 1.1.1994 κα¬ 
θώς και των μελλοντικών τροποποιήσεων και βελτιώσεων 
αυτής. 

2. Οι αρμοδιότητες που προβλέπονται από το νόμο 
1505/84 για το υπηρεσιακό συμβούλιο ανατίθενται στο 
Δ.Σ. της Δ.Ε.Υ.Α.Α. 

3. Στο προσωπικό της ΔΕΥΑΑ καταβάλλονται επιδό¬ 
ματα εορτών Χριστουγέννων και Πάσχα και το επίδομα 
αδείας που υπολογίζονται σύμφωνα με τις διατάξεις της 
Εργατικής Νομοθεσίας. 

4. Το Δ.Σ. της Δ.Ε.Υ.Α.Α. ορίζει σε κάθε περίπτωση με 
απόφασή του και μετά από πρόταση του Δ/ντή Υπηρεσιών 
της αποζημιώσεις και τα οδοιπορικά έξοδα που καταβάλ¬ 
λονται για εκτέλεση εργασίας εκτός έδρας της Επιχείρη¬ 
σης σύμφωνα με τις διατάξεις της εργατικής νομοθεσίας. 

5. Το παρόν άρθρο παύει να ισχύει με την υπογραφή 
Συλλογικής Σύμβασης Εργασίας μεταξύ του Συλλόγου των 
Εργαζομένων στη ΔΕΥΑΑ και του Δ.Σ. της Επιχείρησης. 

Η μισθολογική κατάταξη - εξέλιξη του προσωπικού και 
οι αποδοχές του θα καθορίζονται έκτοτε από την Συλλο¬ 
γική Σύμβαση που θα υπογράφει. 

ΚΕΦΑΛΑΙΟ Δ' 

Τρόπος πρόσληψης προσωπικού προς πλήρωση θέσεων 
Τμήμα Α' 

Υπηρεσιακή Κατάσταση 
Αρθρο 11 

Διαδικασία πλήρωσης θέσεων 

1. Η πλήρωση των κενών και κενουμένων εκάστοτε θέ¬ 
σεων ενεργείται ύστερα από απόφαση του Δ.Σ. της επιχεί¬ 
ρησης κρίνοντας για την ανάγκη της πληρώσεως αυτών. 

2. Η πρόσληψη του προσωπικού αορίστου ή ορισμένου 
χρόνου προς πλήρωση των παραπάνω θέσεων και η υπη¬ 
ρεσιακή κατάσταση των προσλαμβανομένων διέπεται από 


τις διατάξεις του παρόντος κεφαλαίου. 

Τμήμα Β' 

Προϋποθέσεις και διαδικασία πρόσληψης 
Άρθρο 12 

Προσόντα πρόσληψης 

1. Για την πλήρωση των θέσεων του άρθρου 8 του παρό¬ 
ντος απαιτούνται τα εκάστοτε για τους μονίμους δημοτι¬ 
κούς υπαλλήλους προβλεπόμενα γενικά προσόντα διορι¬ 
σμού πλην του ανωτάτου ορίου ηλικίας. 

2. Τα ειδικά και ιδιαίτερα προσόντα του παραπάνω προ¬ 
σωπικού ορίζονται ως εξής: 

Α1. Διευθυντής Υπηρεσιών 

Ειδικά προσόντα: Πτυχίο Ανωτάτης Σχολής εσωτερικού 
ή ισότιμης του Εξωτερικού, σε μια από τις ακόλουθες ειδι¬ 
κότητες: Πολιτικός Μηχανικός, Οικονομολόγος. 

Ιδιαίτερα προσόντα: 

α) Μεταπτυχιακές σπουδές σε θέματα ύδρευσης, απο¬ 
χέτευσης και προστασίας του υδάτινου περιβάλλοντος ή 
σε θέματα οικονομικού σχεδιασμού ή διοίκησης επιχειρή¬ 
σεων ή διοίκησης Ο.Τ.Α. 

β) Αποδεικνυόμενη πολυετής προϋπηρεσία στη διαχεί¬ 
ριση συστημάτων ύδρευσης - αποχέτευσης. 

γ) Αποδεικνυόμενη εμπειρία σε κατασκευή ή επίβλεψη 
υδραυλικών έργων ή στη διοίκηση ιδιωτικής ή δημόσιας 
επιχείρησης ή Οργανισμού του Δημοσίου ή της Τοπικής 
Αυτοδιοίκησης. 

δ) Να γνωρίζει καλά δύο από τις γλώσσες: Αγγλική, Γαλ¬ 
λική ή Γερμανική. 

Α2. Προϊστάμενος Διοικητικής και Οικονομικής Υπηρε¬ 
σίας 

Ειδικά προσόντα: Πτυχίο Ανωτάτης Σχολής Οικονομι¬ 
κών ή Πολιτικών Επιστημών εσωτερικού ή ισότιμης του 
εξωτερικού. 

Ιδιαίτερα προσόντα: 

α) Μεταπτυχιακές σπουδές σε θέματα οικονομικού 
σχεδιασμού ή διοίκησης επιχειρήσεων ή Ο.Τ.Α. ή εκτίμη¬ 
σης επενδύσεων. 

β) Αποδεικνυόμενη πολυετής προϋπηρεσία στη διοί¬ 
κηση ιδιωτικής ή δημόσιας επιχείρησης ή Ο.Τ.Α. 

γ) Να γνωρίζει καλά μία από τις γλώσσες: Αγγλική, Γαλ¬ 
λική ή Γερμανική. 

Α3. Προϊστάμενος Τεχνικής Υπηρεσίας 
Ειδικά προσόντα: Πτυχίο Ανωτάτης Τεχνικής Σχολής 
του εσωτερικού ή ισότιμης του εξωτερικού σε μία από τις 
ακόλουθες ειδικότητες: 

Πολιτικού Μηχανικού, Τοπογράφου Μηχανικού, Χημι¬ 
κού Μηχανικού, Ηλεκτρολόγου Μηχανολόγου, Υγειονολό- 
γου, Αρχιτέκτονα. 

Ιδιαίτερα προσόντα: 

α) Μεταπτυχιακές σπουδές σε θέματα ύδρευσης - απο¬ 
χέτευσης κα προστασίας υδάτινου περιβάλλοντος. 

β) Αποδεικνυόμενη πολυετής προϋπηρεσία στη διαχεί¬ 
ριση συστημάτων ύδρευσης - αποχέτευσης. 

γ) Αποδεικνυόμενη εμπειρία σε κατασκευή ή επίβλεψη 
υδραυλικών έργων. 

δ) Να γνωρίζει καλά μία από τις γλώσσες: Αγγλική, Γαλ¬ 
λική ή Γ ερμανική. 

Κατηγορία Β' - Τεχνικών 
Β1. Τεχνικοί Πτυχιούχοι ΑΤ 

Ειδικά προσόντα: Πτυχίο Ανωτάτης Σχολής εσωτερικού 

ή ισότιμης του Εξωτερικού, στην ειδικότητα της αντίστοι¬ 
χης θέσης που προβλέπεται στο άρθρο 8. 

Ιδιαίτερα προσόντα: 

α) Μεταπτυχιακές σπουδές στο αντικείμενο της Επιχεί¬ 
ρησης. 

Β2. Αλλοι Τεχνικοί. 

Ειδικά προσόντα: Για τους Εργοδηγούς. 

Πτυχίο αναγνωρισμένης από το Δημόσιο Μέσης Σχολής 
εσωτερικού ή εξωτερικού και άδεια σύμφωνα με τις κείμε¬ 
νες διατάξεις. Γ ια τους τεχνίτες πτυχίο αναγνωρισμένης 
από το Δημόσιο Μέσης Σχολής εσωτερικού ή εξωτερικού, 
ή πενταετής προϋπηρεσία. Γ ια τους βοηθούς τεχνίτες βε¬ 
βαιωμένες σχετικές γνώσεις. 

Ιδιαίτερα προσόντα: Αποδεικνυόμενη εμπειρία στην 
αντίστοιχη ειδικότητα. 

Κατηγορία Γ' - Διοικητικών -Οικονομικών 

Γ1. Πτυχιοϋχοι Α.Τ. 

Ειδικά προσόντα: Πτυχίο Ανωτάτης Σχολής εσωτερικού 
ή ισότιμης του Εξωτερικού, στην ειδικότητα της αντίστοι¬ 
χης θέσης που προβλέπεται στο άρθρο 8. 

Ιδιαίτερα προσόντα: 

α) Μεταπτυχιακές σπουδές στην αντίστοιχη ειδικότητα 
ανάλογα με τη θέση. 

Γ2. Πτυχιούχοι ΑΡ. 

Ειδικά προσόντα: Πτυχίο Ανώτερης Σχολής εσωτερικού 
ή αναγνωρισμένης του εξωτερικού στην αντίστοιχη ειδικό¬ 
τητα. 

Ιδιαίτερα προσόντα: Προϋπηρεσία διετής στο Δημόσιο ή 
τον Ιδιωτικό τομέα. 

Γ3. Αλλοι Διοικητικοί - Οικονομικοί Υπάλληλοι 

Ειδικά προσόντα: Απολυτήριο εξαταξίου Γυμνασίου ή 
Λυκείου. 

Για τους χειριστές Η/Υ επιπλέον αποδεικτικά γνώσεων 
χειρισμού Η/Υ και προϋπηρεσία αποδεικνυόμενη στους 
Η/Υ. Απολυτήριο τουλάχιστον Λυκείου ή εξαταξίου Γυ¬ 
μνασίου. 

Κατηγορία Δ' - Γ ενικών καθηκόντων 

Ειδικά προσόντα: για τους οδηγούς και χειριστές μηχα¬ 
νημάτων άδεια ικανότητας αντίστοιχης κατηγορίας και 
απολυτήριο Λυκείου ή τριταξίου Γυμνασίου. 

Γ ια τις υπόλοιπες ειδικότητες, απολυτήριο Λυκείου. 

Αρθρο 13 

Τρόπος πληοώσεως θέσεων 

Οι κενές και κενούμενες θέσεις του προσωπικού της 
Επιχείρησης πληρούνται με επιλογή. 

Άρθρο 14 

Διαδικασία προσλήψεως 

1. Η επιλογή γίνεται από το Διοικητικό Συμβούλιο ή από 
Επιτροπή που ορίζεται από το Δ.Σ. 

2. Η πρόσληψη γίνεται κατά τη σειρά του πίνακα. 

3. Ο πίνακας επιλογής του Δ.Σ. ή της επιτροπής που 
ορίζεται από αυτό ισχύει μόνο για την πλήρωση της συγκε¬ 
κριμένης κενής ή κενούμενης θέσης. 

Άρθρο 15 
Πράξη προσλήψεως 

1. Η πρόσληψη ενεργείται με απόφαση του Προέδρου 
του Δ.Σ. 


2. Στην απόφαση περί προσλήψεως αναφέρονται όλα 
τα απαραίτητα προς τούτο στοιχεία και ειδικότερα: το ονο¬ 
ματεπώνυμο του προσλαμβανομένου τα τυπικά του προ¬ 
σόντα, το είδος της εργασίας, το εισαγωγικό μισθολογικό 
κλιμάκιο, η συγκεκριμένη θέση του οργανογράμματος που 
καταλαμβάνει ο προσλαμβανόμενος ως και η αποκλει¬ 
στική προθεσμία μέσα στην οποία πρέπει να προσέλθει 
προς ανάληψη υπηρεσίας, που δεν μπορεί να υπερβαίνει 
τη δεκάτη πέμπτη (15η) μέρα. 

3. Η περί προσλήψεως απόφαση κοινοποιείται στον 
προσλαμβανόμενο ή στον οριζόμενο αντιπρόσωπο αυτού 
με απόδειξη με κάθε πρόσφορο μέσον. 

4. Η σύμβαση εργασίας με τον αναφερόμενο στην κατά 
την παράγραφο (1) απόφαση λογίζεται ότι καταρτίστηκε 
από τη στιγμή που ανέλαβε υπηρεσία, γεγονός που βεβαι¬ 
ώνεται από την υπηρεσία. 

Άρθρο 16 

Ανάκληση προσλήψεως 

Η απόφαση προσλήψεως ανακαλείται αν ο προσλη- 
φθείς δεν αποδέχθηκε αυτή, είτε ρητώς, είτε σιωπηρώς 
με την παραμέληση της κατά την παράγραφο (2) του 
προηγουμένου άρθρου προθεσμίας. 

Άρθρο 17 

Δοκιμαστική Υπηρεσία 

1. Ο προσλαμβανόμενος διανύει εξάμηνη δοκιμαστική 
υπηρεσία κατά τη διάρκεια της οποίας δύναται να απολυ¬ 
θεί με αιτιολογημένη απόφαση του Δ.Σ. για λόγους αναγό¬ 
μενους στην υπηρεσία του. 

2. Εντός μηνός από την συμπλήρωση της δοκιμαστικής 
υπηρεσίας το Δ.Σ. υποχρεούται να αποφανθεί αν ο προσ- 
ληφθείς είναι κατάλληλος να συνεχίσει να παρέχει τις 
υπηρεσίες του. 

3.0 κατά τις παραπάνω (1) και (2) παραγράφους κριθεί 
απολυτέος ή ακατάλληλος προς συνέχιση της παροχής 
των υπηρεσιών του, απολύεται υποχρεωτικά. 

ΤΜΗΜΑ Γ 

Υποχρεώσεις - Δικαιώματα 

Άρθρο 18 

Καθήκοντα - Περιορισμοί - Αστική Ευθύνη 

1. Οι εκάστοτε ισχύουσες διατάξεις για τα θεμελιώδη 
καθήκοντα, τους περιορισμούς και την αστική ευθύνη των 
δημοτικών διοικητικών υπαλλήλων, εφαρμόζονται αναλό- 
γως και στο προσωπικό του παρόντος κεφαλαίου εξαιρέ¬ 
σει των περί εντοπιότητος διατάξεων. 

2. Αν η μερική απασχόληση του προσωπικού δεν υπερ¬ 
βαίνει τις (3) ώρες την ημέρα, επιτρέπεται σ' αυτό η κα¬ 
τοχή και δεύτερης θέσης. 

3. Οι διατάξεις του Νόμου 1264/82 για τον εκδημοκρα¬ 
τισμό του συνδικαλιστικού κινήματος και την κατοχύρωση 
των συνδικαλιστικών ελευθεριών των εργαζομένων, από 
αυτές εκάστοτε τροποποιούμενες και συμπληρούμενες 
ισχύουν, εφαρμόζονται και επί του προσωπικού τις επιχει- 
ρήσεως. 

Άρθρο 19 

Υπερωριακή απασχόληση 

1, Η υπερωριακή απασχόληση επιτρέπεται προς αντιμε- 

τώπιση εκτάκτων και επειγουσών αναγκών, εφαρμοζομέ- 
νων των εκάστοτε ισχυουσών διατάξεων της εργατικής νο¬ 
μοθεσίας. 

Αρθρο 20 

Μισθολογική προαγωγή του προσωπικού 

1. Οι μισθολογικές προαγωγές ενεργούνται κάθε φορά 
μόνο κατά ένα μισθολογικό κλιμάκιο και μέχρι του ανωτά- 
του μισθολογικού κλιμακίου της ειδικότητας του μισθω¬ 
τού. 

2. Οι μισθολογικές προαγωγές του προσωπικού γίνονται 
σύμφωνα με τις διατάξεις των άρθρων 9 και 10 του ΟΕΥ. 

3. Οι πόσης φύσεως μισθολογικές προαγωγές του προ¬ 
σωπικού (μισθολογική προαγωγή, χορήγηση επιδομάτων 
κ.λπ.) ενεργούνται με απόφαση του Δ.Σ. 

4. Ουδεμία μισθολογική προαγωγή ενεργείται αν το 
ατομικό φάκελο του μισθωτού δεν υπάρχουν τα για κάθε 
κλάδο, κατηγορία και ειδικότητα ςπαιτούμενα αποδει¬ 
κτικά των τυπικών προσόντων αυτού. 

5. Οι μισθολογικές προαγωγές ανακοινώνονται από την 
διοικητική και οικονομική υπηρεσία εγγράφως. 

Αρθρο 21 

Κωλύματα παροχής εργασίας 

1. Αποδοχές δεν οφείλονται στον προσλειφθέντα για μη 
παρασχεθείσα υπηρεσία καθόλου ή εν μέρει από υπαιτιό- 
τητά του. 

2.0 προσληφθείς διατηρεί την αξίωση για αποδοχές αν 
κωλύεται να εργασθεί εξ αιτίας σπουδαίου λόγου κατά τα 
ισχύοντα στην εργατική νομοθεσία. 

3. Οποιοδήποτε ποσόν το οποίο ο προσληφθείς δι¬ 
καιούται να λάβει, διαρκούντος του κωλύματος, λόγω υπο¬ 
χρεωτικής εκ του νόμου ασφαλίσεως, εκπίπτεται από τις 
οφειλόμενες αποδοχές. 

Αρθρο 22 

Αδειες (κανονική - άνευ αποδοχών - εκπαιδευτική) 
Χρόνος εργασίας 

1. Για τις άδειες (κανονική - άνευ αποδοχών - εκπαιδευ¬ 
τική) και το χρόνο εργασίας ισχύουν οι διατάξεις της εργα¬ 
τικής νομοθεσίας. 

Οι ώρες ενάρξεως και λήξεως της εργασίας ορίζονται 
αναλόγως των συνθηκών και του τόπου απασχολήσεως 
από τον Δ/ντή Υπηρεσιών, τηρουμένων των διατάξεων της 
εργατικής νομοθεσίας. 

2. Ο Δ/ντής Υπηρεσιών καθορίζει την εποχή χορηγή- 
σεως της αδείας και τη σειρά περοτεραιότητας των δι- 
καιουμένων και εντός των χρονικών ορίων που ορίζει η ερ¬ 
γατική νομοθεσία. 

Οι κανονικές άδειες είναι υποχρεωτικές για το προσω¬ 
πικό. 

ΤΜΗΜΑ Δ' 

Μεταβολές 

Άρθρο 24 
Τοποθέτηση 

Η τοποθέτηση του προσωπικού στις προς πλήρωση κε¬ 
νές θέσεις ενεργείται με απόφαση του Προέδρου του Δ.Σ. 
της Επιχείρησης. 


Άρθρο 25 
Απόσπαση 

Απόσπαση του προσωπικού επιτρέπεται μόνο προς κά¬ 
λυψη εξαιρετικής υπηρεσιακής ανάγκης, για ένα το πολύ 
εξάμηνο, αποκλεισμένης της επαναλήψεως πριν περάσει 
ένα έτος. Η απόσπαση ενεργείται με απόφαση του Δ/ντή 
Υπηρεσιών. Ο αποσπασμένος λαμβάνει τις αποδοχές θέ- 
σεως στην οποία αποσπάται αν αυτές είναι ίσες ή ανώτε¬ 
ρες από εκείνες της θέσεως από την οποία αποσπάται. 

Άρθρο 26 
Μετακίνηση 

Απλή μετακίνηση του προσωπικού σε άλλη θέση που 
απαιτούνται τα ίδια προσόντα γίνεται με απόφαση του 
Προϊσταμένου της αρμόδιας Υπηρεσίας. 

Άρθρο 27 

Μετάταξη 

1. Η μεταβολή του κλάδου ή της κατηγορίας ή της ειδι¬ 
κότητας που ανήκει ο μισθωτός (μετάταξη) γίνεται από το 
Δ.Σ. της επιχείρησης ύστερα από αίτηση του ενδιαφερο¬ 
μένου, εφόσον υπάρχει κενή θέση και ο μετατασσόμενες 
έχει τα προσόντα για την κάλυψη της θέσης στην οποία 
μετατάσσεται. 

2. Ο μετατασσόμενος κατατάσσεται στο αντίστοιχο ει¬ 
σαγωγικό μισθολογικό κλιμάκιο του κλάδου, κατηγορίας 
και ειδικότητας που μετατάσσεται, τίθεται δε κατά αρ¬ 
χαιότητα μετά τους κατά το χρόνο τούτο υπηρετούντες 
στο ίδιο μισθολογικό κλιμάκιο. 

Άρθρο 28 
Ατομικοί φάκελοι 

1. Για κάθε προσλαμβανόμενο μισθωτό τηρείται ιδιαίτε¬ 
ρος φάκελος που περιλαμβάνει: α) όλα τα αναγκαία στοι¬ 
χεία που αφορούν την εν γένει υπηρεσιακή κατάσταση του 
μισθωτού και β) τα στοιχεία που αφορούν τη μισθολογική 
κατάσταση και υπηρεσιακή θέση κάθε εργαζομένου. 


ΤΜΗΜΑ Ε’ 

Υποχρεώσεις προσωπικού - Πειθαρχικές Παραβάσεις και 
Κυρώσεις 

Λύση της συμβάσεως εργασίας 
Άρθρο 29 

Α. Υποχρεώσεις προσωπικού 

1. Κάθε εργαζόμενος στη Δ.Ε.Υ.Α.Α. έχει υποχρέωση 
και καθήκον να εκτελεί την εργασία που του ανατίθεται 
στη κάθε θέση που τοποθετείται, με επιμέλεια και ευσυ¬ 
νειδησία, ώστε η Δ.Ε.Υ.Α.Α. να προσφέρει στους δημότες 
υψηλής ποιότητας υπηρεσία ύδρευσης και αποχέτευσης 
ως κοινωφελής επιχείρηση που είναι. 

2. Το προσωπικό οφείλει να δείχνει αξιοπρεπή διαγωγή 
και να εμφανίζεται με αξιοπρέπεια μέσα στην υπηρεσία. 

3. Το προσωπικό της Δ.Ε.Υ.Α.Α. που έχει συναλλαγές 
με τους δημότες πρέπει να δείχνει σ’ αυτούς καλή συμπε¬ 
ριφορά και προθυμία στην εξυπηρέτησή τους. Απαγορεύ¬ 
εται να λαμβάνει ή να παίρνει απ’ αυτούς άμεσα ή έμμεσα 
οποιαδήποτε δώρα ή αμοιβές ή άλλα οφελήματα και υπο- 

σχέσεις για τον εαυτό του ή για τρίτους. 

4. Απαγορεϋται στο προσωπικό να ασχολεΐται σε ώρες 
εργασίας με δικές του ή ξένες με τη δουλειά του ασχολίες. 

5. Απαγορεϋται η χορήγηση στοιχείων για οποιαδήποτε 
υπόθεση ή έργο ή εγκατάσταση της Δ.Ε.Υ.Α.Α. χωρίς ει¬ 
δική άδεια από τον Δ/ντή Υπηρεσιών ή τους Προϊσταμέ¬ 
νους των Τ μημάτων. 

6. Ανάλογα με τις ανάγκες που παρουσιάζονται κάθε 
φορά σε κάθε υπηρεσία ή τμήμα ή συνεργείο, μπορεί ο Δ/ 
ντής Υπηρεσιών ή οι Προϊστάμενοι των σχετικών Υπηρε¬ 
σιών ή οι Προϊστάμενοι των σχετικών τμημάτων να δίνουν 
εντολή σε οποιαδήπότε από το προσωπικό για την εκτέ¬ 
λεση άλλης ή συμπτωματικής εργασίας της ειδικότητας 
του ή παρεμφερούς ή και συναφούς με την ειδικότητά του 
και να συμπληρώνει τα κενά που παρουσιάζονται σε κά¬ 
ποια Υπηρεσία με προσωπικό ή από τα άλλα Τμήματα ή 
υπηρεσίες. 

7. Το προσωπικό της Δ.Ε.Υ.Α.Α. πρέπει να προσέρχεται 
έγκαιρα στην εργασία του και να αποχωρεί μετά την συ¬ 
μπλήρωση του καθορισμένου ωραρίου εργασίας. 

8. Ζημιές που έγιναν με πρόθεση ή βαριά αμέλεια του 
προσωπικού στην περιουσία της Δ.Ε.Υ.Α.Α. καταλογίζο¬ 
νται στον υπεύθυνο υπάλληλο με απόφαση του Δ.Σ. 

9. Το προσωπικό είναι υποχρεωμένο να αναφέρεται πά¬ 
ντοτε ιεραρχικά. 

Επομένως, κάθε αίτηση, ένσταση ή παράπονο πρέπει 
να επιδίδεται στον άμεσα Προϊστάμενό του. 

10. Όλο το προσωπικό της Δ.Ε.Υ.Α.Α. πρέπει να γνωρί¬ 
ζει τις διατάξεις του παρόντος Ο.Ε.Υ. και οδηγίες ή εγκυ¬ 
κλίους της Δ.Ε.Υ.Α.Α. που αναφέρονται στα καθήκοντά 
τους. 

Δεν μπορεί να επικαλεσθεί άγνοια του Εσωτερικού Κα¬ 
νονισμού της Υπηρεσίας του. 

Β. Πειθαρχικές Παραβάσεις. 

1. Κάθε παράβαση υπηρεσιακού καθήκοντος, οφειλό- 
μενη σε πρόθεση ή αμέλειά του, αποτελεί πειθαρχικό πα¬ 
ράπτωμα. 

2. Το υπηρεσιακό καθήκον προσδιορίζεται με βάση τις 
υποχρεώσεις που απορρέουν από τη σύμβαση εργασίας, 
από τον Ο.Ε.Υ. τις οδηγίες και εντολές των ιεραρχικά 
προϊσταμένων καθώς και από τη φύση της υπηρεσίας 
κάθε ειδικότητας και θέσης, όπως το περιχόμενό της κα¬ 
θορίζεται από τους κανόνες επιστήμης και τέχνης, από 
τους κανόνες της κοινής πείρας από τις συνήθειες που 
έχουν παγιωθεί στη Δ.Ε.Υ.Α.Α. και τους κανόνες της κα¬ 
λής πίστης και του κοινωνικού σκοπού που εξυπηρετεί η 
Δ.Ε.Υ.Α.Α. 

3. Ενδεικτικά, πειθαρχικά παραπτώματα είναι: 

α) Η αναξιοπρεπής και ανάρμοστη συμπεριφορά και δια¬ 
γωγή μέσα στην υπηρεσία ή έξω απ’ αυτή, τόσο απέναντι 
σε συναδέλφους όσο και απέναντι σε τρίτους. 

β) Η χρησιμοποίηση από εργαζόμενο στη Δ.Ε.Υ.Α.Α. 
τρίτου προσώπου σε διαγωνισμό ή δημοπρασία προμήθεια 
ή διάθεσης έργου της Δ.Ε.Υ.Α.Α. με σκοπό να γίνει ανάδο- 
χος. 

γ) Η αδιαφορία ή αμέλεια και η ατελής εκτέλεση της 
υπηρεσίας που έχει ανατεθεί στον εργαζόμενο. 

δ) Η αδικαιολόγηση αποχή ή άρνηση εκτέλεση της υπη¬ 
ρεσίας που έχει ανατεθεί σε κάποιο εργαζόμενο. 

ε) Η φθορά από αντιδεοντολογική χρήση ή απώλεια 
πραγμάτων (υλικού εργαλείων) της επιχείρησης. 

στ) Η χρήση ή ιδιοποίηση περιουσιακών στοιχείων της 


Δ.Ε.Υ.Α.Α. που δίνονται στον κάθε εργαζόμενο για την 
διεκπεραίωση της εργασίας που του ανατίθενται ή με την 
ευκαιρία που εργάζεται στη Δ.Ε.Υ.Α.Α. άσχετα αν κινή¬ 
θηκε ή όχι ποινική δίωξη. 

ζ) Κάθε παράβαση του Ο.Ε.Ε. αποτελεί πειθαρχικό πα¬ 
ράπτωμα. 

Τα ανωτέρω ισχύουν εφόσον δεν αντίκειται στις διατά¬ 
ξεις της εργατικής νομοθεσίας. 

Γ. Πειθαρχικές Κυρώσεις 

1. Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

2. Πειθαρχικές ποινές είναι: 
α) Προφορική παρατήρηση 
β) Έγγραφη επίπληξη 

γ) Πρόστιμο παρακράτησης μέχρι του 1 /5 των καθαρών 
μηνιαίων αποδοχών. 

δ) Προσωρινή παύση από 15 μέρες μέχρι 3 μήνες χωρίς 
αποδοχές. 

ε) Οριστική απόλυση με μονομερή καταγγελία της εργα¬ 
σιακής σύμβασης. 

3. α) Οι πειθαρχικές ποινές επιβάλλονται ανάλογα με τη 
βαρύτητα του παραπτώματος και τις περιστάσεις που οδή¬ 
γησαν σ’ αυτό. 

β) Για κάθε παράπτωμα επιβάλλεται η μεγαλύτερη ποινή 
που αντιστοιχεί στο μεγαλύτερο παράπτωμα. 

γ) Σε περίπτωση που ο εργαζόμενος υποπίπτει και συ¬ 
χνά παραπτώματα τιμωρείται με μεγαλύτερη ποινή απ’ αυ¬ 
τές που προβλέπονται στο παράπτωμά του, μετά από ει¬ 
σήγηση του Δ/ντή Υπηρεσιών και απόφαση του Δ.Σ. 

δ) Πριν από την επιβολή οποιοσδήποτε ποινής λαμβάνε- 
ται υπόψη και γραπτή απολογία του υπαιτίου. 

4. Όσον αφορά τα πειθαρχικά παραπτώματα που ανα- 
φέρονται στο τμήμα Β' παραγρ. 3 του παρόντος άρθρου 
προβλέπονται οι παρακάτω ποινές: 

α) Γ ια το παράπτωμα (α) επιβάλλεται η πειθαρχική κύ¬ 
ρωση (2α) ή (2β). 

β) Γ ια το παράπτωμα (β) επιβάλλεται η πειθαρχική κύ¬ 
ρωση (2δ). 

γ) Γ ια τα παραπτώματα (γ) και (δ) επιβάλλονται οι ποινές 
(2β) μέχρι και (2γ). 

δ) Γ ια το παράπτωμα (ε) επιβάλλονται: Αποκατάσταση 
της Φθοράς ή της απώλειας και η πειθ. κύρωση (2γ). 

ε) Γ ια το παράπτωμα (στ) επιβάλλεται η πειθαρχική κύ¬ 
ρωση (2δ) ή (2ε). 

5. Οι προβλεπόμνες σ’ αυτό το τμήμα (I) πειθαρχικές 
κυρώσεις επιβάλλονται: 

α) Από τους Προϊσταμένους των Τμημάτων και Υπηρε¬ 
σιών οι κυρώσεις των παραγράφων (2α) και 2β). 

β) Από τον Δ/ντή Υπηρεσιών οι κυρώσεις (2α), (2β) και 
(2γ). 

γ) Από τον Πρόεδρο του Δ.Σ. οι κυρώσεις (2α), (2β), (2γ) 
και (2δ). 

δ) Από το Δ.Σ. η κύρωση (2ε). 

Οι επιβαλλόμενες πειθαρχικές κυρώσεις κοινοποιού¬ 
νται τόσο στον εργαζόμενο και στους άμεσα ιεραρχικά 
ανώτερους. 

Κατά των πειθαρχικών κυρώσεων οι εργαζόμενοι μπο¬ 
ρούν να προσφύγουν κατά περίπτωση: 

α) Στο Διευθυντή Υπηρεσιών για κυρώσεις που επιβάλ¬ 
λονται από τους Προϊσταμένους Τμημάτων ή Υπηρεσιών. 

β) Στον Πρόεδρο του Δ.Σ. για κυρώσεις που επιβάλλο¬ 
νται από τον Δ/ντή Υπηρεσιών. 

γ) Στο Δ.Σ. της επιχείρησης για κυρώσεις που επιβάλλο¬ 
νται από τον Πρόεδρο του Δ.Σ. 

Τα ανωτέρω ισχύουν εφόσον δεν αντίκειται στις διατά¬ 
ξεις της εργατικής νομοθεσίας. 

Δ' Λύση συμβάσεως εργασίας 

1. Οι προσλαμβανόμενοι κατά τις διατάξεις του παρό¬ 
ντος οργανισμού απολύονται και οι συμβάσεις καταγγέλο- 
νται σύμφωνα με τις αντίστοιχες διατάξεις της εργατικής 
νομοθεσίας. 

2. Η απόλυση ενεργείται με απόφαση του Δ.Σ. ύστερα 
από εισήγηση του Δ/ντή Υπηρεσιών. 

3. Οι διατάξεις του 18 του παρόντος Ο.Ε.Υ. εξακολου¬ 
θούν να ισχύουν, 

ΚΕΦΑΛΑΙΟ Ε’ 

Προσωπικό προς κάλυψη παροδικών αναγκών 
Αρθρο 30 

Πρόσληψη - Υπηρεσιακή κατάσταση έκτακτου προσωπι¬ 
κού 

1. Η Δ.Ε.Υ.Α.Α. μπορεί να προσλαμβάνει προσωπικό με 
σύμβαση εργασίας ιδιωτικού δικαίου ορισμένου χρόνου 
για την αντιμετώπιση κατεπειγουσών αναγκών που εμφα¬ 
νίζονται στις εξής περιπτώσεις: 

α) Κένωσης θέσεων και μέχρι την πλήρωσή τους, εφό¬ 
σον έχει κινηθεί ή νόμιμη διαδικασία για την πλήρωσή 
τους. 

β) Κάλυψης εποχιακών και άλλων περιοδικών αναγκών 
και μέχρι 7 μήνες κατ’ ανώτατο όριο το χρόνο. 

γ) Εκτέλεσης έργων με αυτεπιστασία από τη Δ.Ε.Υ.Α.Α. 
και για το διάστημα εκτέλεσης αυτών των έργων, που πρέ¬ 
πει να είναι μικρότερο του ενός έτους. 

2. Η πρόσληψη ενεργείται με απόφαση του Δ.Σ. Η επι¬ 
λογή ενεργείται ελεύθερα κατά την κρίση του Δ.Σ. άνευ 
διαδικασίας, εφόσον η διάρκεια είναι μικρότερη του ενός 
μήνα η πρόσληψη γίνεται με απόφαση του Δ.Σ. χωρίς δια¬ 
δικασίες. 

Η σύμβαση εργασίας λογίζεται ότι έχει καταρτισθεί από 
την ημέρα αναλήψεως υπηρεσίας και λύεται αυτοδίκαια 
όταν λήξει ο χρόνος διάρκειάς της χωρίς καταβολή ουδε- 
μίας αποζημιώσεως. 

Για την αυτοδίκαιη λύση της συμβάσεως εργασίας εκδί- 
δεται διαπιστωτική πράξη από το αρμόδιο για την πρόσ¬ 
ληψη όργανο. 

3. Οι αποδοχές του έκτακτου προσωπικού ρυθμίζονται 
με τις συλλογικές συμβάσεις εργασίας των Ο.Τ.Α. 

4. Επίσης η Δ.Ε.Υ.Α,Α. μπορεί να προσλαμβάνει για ορι¬ 
σμένο χρονικό διάστημα ή ορισμένο έργο και ειδικούς 
συμβούλους ή εργατοτεχνικό προσωπικό για θέματα που 
δεν καλύπτονται από το προσωπικό που υπηρετεί σ’ αυ¬ 
τήν. Η πρόσληψη και η αμοιβή των συμβούλων αυτών κα¬ 
θορίζεται με απόφαση του Δ.Σ. η δε πληρωμή τους θα γί¬ 
νεται με την προσκόμιση του αντίστοιχου θεωρημένου 
δελτίου παροχής υπηρεσιών. 

ΚΕΦΑΛΑΙΟ ΣΤ 
Μεταβατικές διατάξεις 

Αρθρο 31 

Ένταξη υπηρετούντος ποοσωπικού σε Δήμους, 
Κοινότητες ή άλλους φορείς. 

Το προσωπικό που υπηρετεί με σχέση εργασίας ιδιωτι¬ 


κού δικαίου στη Κοινότητα Κουνουπιδιανών και το οποίο 
απασχολείτο σε υπηρεσίες ύδρευσης και αποχέτευσης 
καθίσταται προσωπικό της παρούσας Επιχειρήσεως με 
την ίδια σχέση που υπηρετεί και καταλαμβάνει αντίστοιχες 
θέσεις από τις προβλεπόμενες από τον παρόντος οργανι¬ 
σμό εσωτερικής υπηρεσίας. 

Αρθρο 32 

Μετάταξη υπηρετούντος μόνιμου προσωπικού σε Δή¬ 
μους, 

Κοινότητες και άλλους φορείς. 

Το τακτικό διαβαθμισμένο προσωπικό της Κοινότητας 
Κουνουπιδιανών που υπηρετεί σε υπηρεσίες ύδρευσης 
και 

αποχέτευσης μπορεί με αίτηση του και ύστερα από από¬ 
φαση του Υπηρεσιακού Συμβουλίου της Νομαρχίας να με¬ 
τατάσσεται, με τις θέσεις που κατέχει, στην Επιχείριση, 
διεπόμενο ως προς όλες τις υπηρεσιακές του μεταβολές 
και δικαιώματα από τις εκάστοτε ισχύουσες ειδικές περί 
προσωπικού τούτου διατάξεις των Δήμων και Κοινοτή¬ 
των. 

ΚΕΦΑΛΑΙΟ Έ 
Τελικές Διατάξεις 

Αρθρο 33 

Διαπίστωση γνώσης ξένης Γλώσσας 

Η πλήρης γνώση από τις ξένες γλώσσες Αγγλική ή Γαλ¬ 
λική ή Γερμανική διαπιστώνεται με αντίστοιχο τίτλο ή δοκι¬ 
μασία. 

Άρθρο 34 

Στρατιωτική Υπηρεσία 

Σε περίπτωση στρατεύσεως προσωπικού της Επιχειρή- 
σεως, τούτο διατηρεί τη θέση του, εφαρμοζομένων επ’ 
αυτού των εκάστοτε ισχυουσών διατάξεων περί των στρα- 
τευομένων μισθωτών. Ο χρόνος της τοιαύτης στρατεύ¬ 
σεως προσμετρείται για κάθε συνέπεια του εργαζομέ¬ 
νου. 

Άρθρο 35 
Ηθικές Αμοιβές 

Γ ια εξαιρετικές πράξεις περί την εκτέλεση της υπηρε¬ 
σίας και για εξαιρετική απόδοση, μπορούν με απόφαση 
του Δ.Σ. να απονέμονται στο προσωπικό ηθικές αμοιβές 
ως εξής: 

α) Ευαρέσκεια 

β) Γραπτός έπαινος ανακοινούμενος και στο υπόλοιπο 
προσωπικό. 

Άρθρο 38 

Ανάθεση καθηκόντων Προϊσταμένων 

1. Με απόφαση του Προέδρου του Δ.Σ. ανατίθενται κα¬ 
θήκοντα προϊσταμένων οποιοσδήποτε στάθμης διοική- 
σεως σε μισθωτούς της Επιχειρήσεως, τηρουμένων των 
διατάξεων του Δ.Σ. 1069/80. 

2. Η κατά την προηγούμενη παράγραφο ανάθεση καθη¬ 
κόντων δεν μεταβάλλει την υπηρεσιακή κατάσταση του μι¬ 
σθωτού, ο οποίος διατηρεί το μισθολογικδ του κλιμάκιο και 

την οργανική θέση της κατηγορίας και ειδικότητάς του. 

3. Οι μισθωτοί, στους οποίους έχουν ανατεθεί καθήκο¬ 
ντα προϊσταμένου δικαιούνται καθ’ όλη τη χρονική διάρ¬ 
κεια ασκήσεως των καθηκόντων αυτών όλα τα τυχόν προ- 
βλεπόμενα για την οικεία θέση ειδικά επιδόματα, που η 
χορήγησή τους διακόπτεται με την ανάκληση της περί 
αναθέσεως των καθηκόντων προϊσταμένου, αποφάσεως. 

Η διακοπή της καταβολής των επιδομάτων αυτών αρχί¬ 
ζει από την πρώτη του. επομένου της χρονολογίας εκδό- 
σεως της ανακλητικής αποφάσεως μηνός. 

Αρθρο 37 

Αναπλήρωση Προϊσταμένων 

1.0 Δ/ντής Υπηρεσιών που λείπει ή απουσιάζει ή κωλύ¬ 
εται αναπληρώνεται από ένα των προϊσταμένων των Υπη¬ 
ρεσιών, οριζόμενος από τον Πρόεδρο του Δ.Σ. κατά τις 
διατάξεις του Νόμου 1069/80. 

2. Προϊστάμενος της Υπηρεσίας που λείπει ή απουσιά¬ 
ζει ή κωλύεται αναπληρώνεται από τον Προϊστάμενο άλ¬ 
λης Υπηρεσίας ή τον Προϊστάμενο του Τμήματος, οριζό¬ 
μενος από τον Δ/ντή Υπηρεσιών. 


3. Προϊστάμενος Τμήματος που λείπει ή απουσιάζει ή 
κωλύεται αναπληρώνεται από τον Προϊστάμενο άλλου 
τμήματος, οριζόμενο από τον οριζόμενος από τον Δ/ντή 
Υπηρεσιών. 

Αρθρο 38 

Από τις διατάξεις της απόφασης αυτής προκαλείται δα¬ 
πάνη 14.000.000 δρχ. περίπου σε βάρος του προϋπολογι¬ 
σμού της ΔΕΥΑΑ για το τρέχον έτος, καθώς και για καθένα 
από τα επόμενα για την οποία έχει εγγράφει σχετική πί¬ 
στωση στον προϋπολογισμό της επιχείρησης και στον Κ. Α. 
01 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 13 Δεκεμβρίου 1994 
Ο Νομάρχης κ.α.α. 

Ο Διευθυντής 
ΕΜΜΑΝ. ΚΑΜΑΡΙΩΤΑΚΗΣ 

